সামাজিক মাধ্যমৰ তিনিটা মূল জনপ্ৰিয় চাইট ফেচবুক, ইনষ্টাগ্ৰাম আৰু ৱাটছ্এপৰ মূল কোম্পানী আমেৰিকা যুক্তৰাষ্ট্ৰৰ প্ৰযুক্তি প্ৰতিষ্ঠান 'মেটা'ক সন্ত্ৰাসবাদী আৰু উগ্ৰপন্থী সংগঠনৰ এখন তালিকাত অন্তৰ্ভুক্ত কৰিছে ৰাছিয়াই।
আজি ফেডাৰেল চাৰ্ভিচ ফৰ ফাইনেন্সিয়েল মনিটৰিঙৰ এক প্ৰতিবেদনত এই দাবী কৰা হৈছে।
চলিত বৰ্ষৰে মাৰ্চ মাহৰ শেষৰ ফালে ৰাছিয়াই ফেচবুক আৰু ইনষ্টাগ্ৰামক উগ্ৰপন্থী কাৰ্যকলাপ চলোৱাৰ অভিযোগত নিষিদ্ধ কৰিছিল।
তেতিয়াৰ পৰা ৰাছিয়াত ফেচবুক আৰু ইনষ্টাগ্ৰাম ব্যৱহাৰ বন্ধ হৈ আছে যদিও একাংশ ৰাছিয়ানে ভিপিএনৰ সহায়ত এই চাইট সমূহ ব্যৱহাৰ কৰি আছে।
মেটাৰ অধীনস্থ ইনষ্টাগ্ৰাম ৰাছিয়াত বিশেষভাৱে জনপ্ৰিয় আছিল। বিজ্ঞাপন আৰু বাণিজ্যৰ বাবে দেশখনত ইনষ্টাগ্ৰাম এক গুৰুত্বপূৰ্ণ মঞ্চ হিচাপে ব্যৱহৃত হৈছিল।
ৰাছিয়াই মেটাৰ ওপৰত গ্ৰহণ কৰা এই সিদ্ধান্তই মেটাক এতিয়া তালিবান আৰু ৰাছিয়াৰ বিৰোধী গোটকে ধৰি বিদেশী সন্ত্ৰাসবাদী সংগঠনৰ দৰে একে তালিকাত ৰাখিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
